Dyyni (vuoden 1984 elokuva)

Dyyni (Dune) on David Lynchin käsikirjoittama ja ohjaama yhdysvaltalainen tieteiselokuva vuodelta 1984. Se perustuu Frank Herbertin samannimiseen kirjaan. Elokuvan pääosaa esittää Kyle MacLachlan. 

 Rooleissa 
Lopputekstien mukaisessa järjestyksessä:

 Jodorowskyn Dyyni-projekti 
Vuonna 1974 ranskalainen tuottaja Jean-Paul Gibon hankki Dyyni-kirjasarjan elokuvaoikeudet ja kiinnitti ohjaajaksi Alejandro Jodorowskyn. Jodorowsky sai mukaan tuotantoon muun muassa Pink Floydin ja Magman tekemään musiikkia sekä Dan O’Bannonin vastaamaan efekteistä ja visuaalisuudesta yhdessä H. R. Gigerin, Jean Giraudin (tunnetaan myös nimellä Moebius) ja Chris Fossin kanssa. Jodorowsky suostutteli myös Salvador Dalín keisarin rooliin ja Orson Wellesin esittämään paroni Harkonnenia. Muissa rooleissa olivat muun muassa Mick Jagger Feyd Rauthana, Udo Kier, David Carradine ja Jodorowskyn 12-vuotias poika Brontis Jodorowskyn Paulin osassa, jota valmennettiin rooliin kahden vuoden ajan kuusi tuntia päivässä. Projekti kaatui budjettisyihin, elokuvan suunniteltuun 14 tunnin pituuteen ja studion epäluuloon itse Alejandro Jodorowskyä kohtaan. 

Projektista on tehty Jodorowsky’s Dune -niminen dokumentti vuonna 2013.

 Ohjaajat ja Dyynin tuotanto 
Tämän jälkeen ensimmäisen menestyselokuvansa Alien - kahdeksas matkustaja ohjanneen Ridley Scottin oli tarkoitus ohjata elokuva. Hän työsti vuonna 1979 käsikirjoitusta 7 kuukauden ajan Rudy Wurlitzerin kanssa ja aikoi jakaa kirjan kahdeksi eri elokuvaksi. H. R. Giger oli kiinnitetty edelleen visuaalisten efektien suunnittelijaksi. Scott kuitenkin totesi, että koko projektiin olisi mennyt liikaa työtä ja aikaa 2,5 vuotta. Hän ei ollut myöskään tyytyväinen maalattiaisiin studioihin Mexico Cityssä, johon tuotanto piti siirtää kustannussyistä. Kun hänen vanhempi veljensä Frank kuoli syöpään, Scott luovutti erinomaisena pitämänsä käsikirjoituksen De Laurentiisille. Ridley Scott keskittyi tämän jälkeen elokuvaan Blade Runner, joka sai ensi-iltansa vuonna 1982."Dune: Book to Screen Timeline". DuneInfo. Arkistoitu 17.5.2011. 

Dino De Laurentiis jatkoi yhdeksän vuotta myöhemmin projektia ja kiinnitti vuonna 1981 David Lynchin ohjaajaksi. Nähtyään Elefanttimiehen (1980) tuottaja Raffaella De Laurentiis päätti, että David Lynchin pitäisi ohjata elokuva. Samoihin aikoihin Lynch sai useita muita ohjaustarjouksia, kuten Jedin paluu, josta hän kieltäytyi George Lucasin hyväksi. De Laurentiis otti yhteyttä Lynchiin, joka ei tuntenut kirjaa lainkaan. Luettuaan kirjan ja sanoneensa "rakastaneensa sitä", hän tapasi De Laurentiisin ja suostui ohjaamaan elokuvan.David Lynch Interview from 1985 on Dune. Arkistoitu 25.10.2021. Sammon, Paul M.:. "David Lynch's Dune". Cinefantastique, 1984. Vol. 14, no. 4/5. s. 31. David Lynch työskenteli käsikirjoituksen parissa kuusi kuukautta ensin Eric Bergrenin ja Christopher De Voren kanssa, jotka tekivät kaksi luonnosta. Lynch työskenteli sen jälkeen viiden muun luonnoksen parissa. Aluksi Lynch oli käsikirjoittanut Dyynin kahdeksi eri elokuvaksi, mutta lopulta se tiivistettiin yhdeksi kahden tunnin mittaiseksi elokuvaksi, ohjaajan tahdon vastaisesti.Harmetz, Aljean: "The World Of 'Dune' Is Filmed In Mexico". The New York Times, 4. syyskuuta 1984. Arkistoitu 1.11.2021.

Kuvaukset aloitettiin 30. maaliskuuta 1983, 135-sivuisen käsikirjoituksen kuudennen luonnoksen mukaisesti. Elokuva kuvattiin kokonaan Meksikossa, enimmäkseen Churubusco Studioilla Mexico Cityssä. Dino De Laurentiis sanoi, että tämä johtui osittain suotuisasta valuuttakurssista ja ettei yhdelläkään studiolla Euroopassa ollut tuotantoon tarvittavia tiloja. Yli 40–42 miljoonan dollarin budjetin Dyyni tarvitsi 80 lavastetta, jotka oli rakennettu 16 ääninäyttämölle, tuotannossa työskenteli 1 700 ihmistä ja yli 20 000 statistia. Monet ulkokuvista kuvattiin Meksikon pohjoisrajalla Samalayucan dyynialueella Ciudad Juárezissa Chihuahuassa. "Emilio Ruiz del Río". DuneInfo. Arkistoitu 11.11.2013. "Samalayuca Dunes declared natural protected zone". Chihuahuan Frontier, 9. kesäkuuta 2009. Arkistoitu 19.1.2013.  Kuvaukset kestivät kuusi kuukautta ja niitä vaivasivat erilaiset tuotanto-ongelmat, kuten Meksikon infrastruktuurin aiheuttamat sähkö- tai tietoliikennehäiriöt sekä näyttelijöiden ja tuotantotiimin terveysongelmat.

David Lynch pitää 3,5 vuotta kestänyttä työtään Dyynin ohjaajajana uransa ainoana todellisena epäonnistumisena eikä ole suostunut jälkikäteen kommentoimaan sen tuotannon yksityiskohtia."Dune Resurrection – Re-visiting Arrakis". DuneInfo. Arkistoitu 2.5.2009.  Hän myös halusi poistaa nimensä elokuvasta kokonaan.

Arvioita
Video-oppaassa vuodelta 1994 Dyyni saa yhden tähden viidestä, mikä vastaa sanallista arviota ”huono”.

Elokuva oli vuonna 1985 ehdolla Yhdysvaltain elokuva-akatemian Oscar-palkintoon parhaasta äänityksestä, jonka olivat tehneet Bill Varney, Steve Maslow, Kevin O’Connell ja Nelson Stoll. Palkinto meni Amadeus elokuvan äänitykselle."The 57th Academy Awards (1985) Nominees and Winners". Oscars.org. Arkistoitu 28.12.2011.

Elokuva on voittanut Hastings Bad Cinema Society Stinkers -palkinnon."7th Hastings Bad Cinema Society Stinkers Awards". Los Angeles Times, 1984. Arkistoitu 17.10.2006. 

 Tuotto 
Elokuva sai ensi-iltansa 14. joulukuuta 1984 yhteensä 915 teatterissa ja tuotti avausviikonloppunaan 6 025 091 dollaria. Se sijoittui Yhdysvaltojen lipputuloissa toiseksi Beverly Hills kytän jälkeen."Weekend Box Office Results for December 14–16, 1984". Box Office Mojo. Arkistoitu 11.5.2013. Hieman yli vuoden kestäneen ensi-iltalevityksen jälkeen Dyyni oli tuottanut 30 925 690 dollaria (vuoteen 2020 mennessä 76 827 000 dollaria)."Dune (1984)". Box Office Mojo. Arkistoitu 2.5.2021.  Noin 40–42 miljoonan Yhdysvaltain dollarin suuruiseksi arvioidun tuotantobudjettinsa perusteella elokuvaa pidettiin lipputulojensa suhteen epäonnistuneena ja tappiollisena."Revenge of the epic movie flops". The Independent, 12. huhtikuuta 2010. Arkistoitu 12.3.2016. Vaikka elokuva on saanut myöhemmin kulttimaineen ja lisää katsojia, sitä on kutsuttu "Scifin Heaven's Gateksi (Portti ikuisuuteen)", joka aiheutti jättimäiset yli 40 miljoonan dollarin tappiot.Wiseman, Andreas: "'Dune' 1984: Francesca Annis, The Original Lady Jessica, Lifts The Lid On Life Behind The Scenes Of David Lynch's Epic, The 'Heaven's Gate' Of Sci-Fi". Deadline Hollywood, 1.9.2021. Arkistoitu 1.9.2021. 

 Lisää aiheesta 

 Duneinfo.com (englanniksi) 

Lähteet

Luokka:Vuoden 1984 yhdysvaltalaiset elokuvat
Luokka:Yhdysvaltalaiset tieteiselokuvat
Luokka:David Lynchin ohjaamat elokuvat
Luokka:Yhdysvaltalaiset romaaneihin perustuvat elokuvat
Luokka:Avaruuselokuvat
Luokka:Eeppiset elokuvat